google/wiki40b huggingface dataset:
Λευτέρης Φυσικόπουλος

Καριέρα

Ο Φυσικόπουλος αγωνιζόταν στο αριστερό πλευρό της μεσαίας γραμμής και ήταν γνωστός για την ταχύτητα του. Το 1945 μετακόμισε στην Θεσσαλονίκη από τις Σέρρες και έπαιξε στα τρία πρώτα παιχνίδια της τελικής φάσης του πρωταθλήματος, δημιουργώντας το νικητήριο γκολ του Άγγελου Βασιλειάδη στον εντός έδρας αγώνα κατά του Ολυμπιακού, βοηθώντας τον Άρη πανηγυρίσει τον τίτλο του πρωταθλητή.
Υπήρξε βασικός στην ομάδα του Άρη που αγωνίστηκε στο πασχαλινό τουρνουά Αθηνών του 1946, η οποία ηττήθηκε από τον Ολυμπιακό με 1-0, κέρδισε την ΑΕΚ με 0-1, κατέβαλλε την αντίσταση του Παναθηναϊκού με 1-3, με τον Φυσικόπουλο να πετυχαίνει ένα από τα τρία τέρματα της ομάδας του και ηττήθηκε με 2-1 από τον Απόλλωνα Αθηνών.
Την επόμενη σεζόν, οι "κίτρινοι" πραγματοποίησαν μέτρια πορεία στο πρωτάθλημα Θεσσαλονίκης, με τον Φυσικόπουλο να αποβάλλεται με κόκκινη κάρτα σε δύο αναμετρήσεις. Ο ίδιος διακρίθηκε στον αγώνα εναντίον του Ηρακλή στις 2 Νοεμβρίου 1947, όπου πέτυχε τα δύο από τα τρία τέρματα των "κίτρινων" για το ισόπαλο 3-3. Την ίδια σεζόν, πέτυχε δύο ακόμη τέρματα κατά του Μελιτέα, ανατρέποντας το αρχικό 0-1 και δίνοντας τη νίκη στον Άρη.
Από το καλοκαίρι του 1948 και έπειτα, καθιερώθηκε σαν αριστερό χαφ ο Λευτέρης Χαλυβόπουλος, αναγκάζοντας τον Φυσικόπουλο να συνεχίσει με την δεύτερη ομάδα του Άρη, όπου αγωνιζόταν σαν κεντρικός αμυντικός. Επανήλθε στην πρώτη ομάδα όταν ο Άρης σε ένδειξη διαμαρτυρίας αγωνίστηκε με αναπληρωματικούς παίκτες στην τελική φάση του πρωταθλήματος του 1949 εναντίον του Παναθηναϊκού.
Έκλεισε την καριέρα του παίζοντας στον δεύτερο γύρο του πρωταθλήματος Θεσσαλονίκης του 1949-50, σκοράροντας το τελευταίο του τέρμα με απευθείας εκτέλεση φάουλ εναντίον του ΠΟ Ξηροκρήνης, στη νίκη του Άρη με 5-2 στις 15 Ιουνίου 1950.
Οπτικοακουστικά μέσα

Αναφέρεται στα μέσα που παράγουν ταυτόχρονα εικόνα και ήχο. Ως όρος χρησιμοποιείται για την παραγωγή, τη χρήση, ή τον εξοπλισμό εργασιών που συνδυάζουν τον ήχο με την εικόνα. Συνέδρια, συνελεύσεις, παρουσιάσεις, ή ακόμα και φωνητικές εργασίες υποστηρίζονται πληρέστερα με την χρήστη των οπτικοακουστικών μέσων, καθώς οι συντελεστές έχουν την δυνατότητα να συνδυάσουν τον προφορικό λόγο με την εικόνα και να δημιουργήσουν έτσι τις καταλληλότερες συνθήκες για κατανόηση και προβολή της πληροφορίας.
Σχέσεις Ελλάδας-Βραζιλίας

Ιστορία

Οι χώρες έχουν απολαύσει τις "Διμερείς σχέσεις που ήταν πάντα καλές και προχωρούν ομαλά", σύμφωνα με το Υπουργείο Εξωτερικών της Ελλάδας. 
Εκτός από την πρεσβεία της στη Μπραζίλια, η Ελλάδα έχει δύο γενικά προξενεία (στο Σάο Πάολο και το Ρίο ντε Τζανέιρο) και τέσσερα επίτιμα προξενεία. Η Βραζιλία έχει πρεσβεία στην Αθήνα.

Επαφές υψηλού επιπέδου

Τα τελευταία 10 χρόνια, πραγματοποιήθηκαν αρκετές επαφές υψηλού επιπέδου μεταξύ των δύο χωρών, μεταξύ των οποίων η επίσκεψη της βραζιλιάνικης κοινοβουλευτικής αντιπροσωπείας στην Ελλάδα, μία «ανταποδοτική επίσκεψη» από μια ελληνική κοινοβουλευτική αντιπροσωπεία, μια συνάντηση μεταξύ δύο Υπουργών Εξωτερικών, καθώς και μία επίσκεψη του Έλληνα Πρωθυπουργού "με την ευκαιρία της Συνόδου Κορυφής της LAC της Ε.Ε. στο Ρίο ντε Τζανέιρο το 1999".  
Η συνάντηση των δύο Υπουργών Εξωτερικών τον Απρίλιο του 2009, ήταν η πρώτη φορά που ένας Βραζιλιάνος Υπουργός Εξωτερικών είχε επισκεφθεί την Ελλάδα με την επίσημη ιδιότητα του. Η Ντόρα Μπακογιάννη και ο Κέλσο Αμορίμ, συζήτησαν για τις ευκαιρίες για κοινή προσπάθεια και περαιτέρω συνεργασία στους τομείς του τουρισμού, της κατασκευής αεροσκαφών, της ναυτιλίας, της γεωργίας και του γενικού εμπορίου. Η Ελλάδα έχει δεσμευτεί ότι θα υποστηρίξει την υποψηφιότητα της Βραζιλίας για μόνιμη θέση και μόνιμη έδρα στο Συμβούλιο Ασφαλείας των Ηνωμένων Εθνών, ενώ η Βραζιλία έχει δεσμευτεί να στηρίξει την Ελλάδα για να λάβει θέση στο Συμβούλιο Ανθρωπίνων Δικαιωμάτων το 2013.
Έρικ Μπλουμ

Βιογραφία

Ο Μπλουμ γεννήθηκε στο Μπρούκλιν και μεγάλωσε στην περιοχή του Κουίνς. Κατά την περίοδο που φοιτούσε στο λύκειο αγόρασε την πρώτη του κιθάρα και αφού αποφοίτησε από την ακαδημία του Τσέσαϊρ πήγε στην Ισπανία για το καλοκαίρι του 1962 και στο πανεπιστήμιο Μενέντεζ Πελάγιο του Σανταντέρ, πριν επιστρέψει στις Ηνωμένες Πολιτείες το επόμενο φθινόπωρο.
Σπούδασε στο κολέγιο Χόμπαρτ, αλλά το 1964 άφησε τις σπουδές του για να εργαστεί στην οικογενειακή επιχείρηση εισαγωγής αυτοκινήτων, πριν επιστρέψει στο κολέγιο το 1965. Εκεί σχημάτισε το συγκρότημα Rick and the Ravons και οργάνωσε διάφορα πάρτι για τις φοιτητικές αδελφότητες και σε ένα από αυτά του ζητήθηκε να γίνει μέλος ενός άλλου συγκροτήματος, το οποίο σύντομα μετονομάστηκε σε Lost and Found.
Μετά το κολέγιο, το συγκρότημα άλλαξε και πάλι το όνομα του σε Rock Garden, αλλά δεν κατάφεραν να υπογράψουν κάποιο συμβόλαιο σε δισκογραφική εταιρεία με αποτέλεσμα να διαλυθούν τον Ιούλιο του 1967.
Το 1968, ο Μπλουμ μετακόμισε στο Πλέινβιου του Λονγκ Άιλαντ και έπιασε δουλειά σε ένα κατάστημα μουσικών οργάνων, όπου γνώρισε τους Ντόναλντ Ρέζερ, Άλεν Λάνιερ και Άντριου Γουίντερς των Soft White Underbelly, για τους οποίους έγινε μηχανικός ήχου σε κάποιες από τις συναυλίες τους. Το Νοέμβριο του 1968, ο μάνατζερ τους, Σάντι Πέρλμαν, πρότεινε στον Μπλουμ να γίνει μάνατζερ περιοδειών τους κάτι που δέχτηκε.
Τον Απρίλιο του επόμενου έτους, ο τραγουδιστής Λες Μπράουνσταϊν αποχώρησε από το συγκρότημα και ο Μπλουμ πήρε την θέση του. Το 1971, το συγκρότημα μετονομάστηκε σε Blue Öyster Cult, κυκλοφορώντας το ομώνυμο άλμπουμ του στις αρχές του 1972 μέσω της Columbia Records.
Η μεγαλύτερη τους επιτυχία ήλθε το 1976, όταν το σινγκλ "(Don't Fear) The Reaper" από το άλμπουμ "Agents of Fortune" σκαρφάλωσε στο Top-20 του Billboard, με τα περιοδικά Creem και Rolling Stone να το ανακηρύσσουν σινγκλ της χρονιάς. Πέραν του "Burnin' for You" από το 1981, το συγκρότημα δεν είχε μεγάλες σινγκλ επιτυχίες, αλλά παρουσίασε μία επιτυχημένη δισκογραφία με δύο πλατινένιους και τέσσερις χρυσούς δίσκους, ενώ συνεχίζει να περιοδεύει μέχρι σήμερα.
Ο Μπλουμ είναι φανατικός υποστηρικτής της φανταστικής λογοτεχνίας, έχοντας συνεργαστεί με τον Μάικλ Μούρκοκ, με τον οποίο συνέγραψαν τα κομμάτια "Black Blade", "The Great Sun Jester" και "Veteran of the Psychic Wars". Επίσης, συνεργάστηκε με τον Έρικ Βαν Λάστμπεϊντερ στο τραγούδι "Shadow Warrior".
Ζούμπερι

Θέση

Το Ζούμπερι (Πολεοδομική Ενότητα 8 του Δήμου Νέας Μάκρης) βρίσκεται εντός των ορίων της Νέας Μάκρης, από το 2011 αποτελεί τμήμα του ευρύτερου Καλλικρατικού Δήμου Μαραθώνα. Συνορεύει στα βόρεια με το κέντρο της Νέας Μάκρης, δυτικά με τον οικισμό Αγία Μαρίνα Νέας Μάκρης, νότια με τον οικισμό Άγιος Ανδρέας Νέας Μάκρης και ανατολικά βρέχεται από τον Νότιο Ευβοϊκό κόλπο.

Ονομασία

Ο οικισμός πήρε την ονομασία του από κάποιο μεγαλογαιοκτήμονα ο οποίος ονομαζόταν Ζούμπερης και στον οποίο ανήκε η περιοχή την εποχή της Τουρκοκρατίας. Επειδή λοιπόν οι κάτοικοι των γύρω περιοχών κάθε φορά που μιλούσαν για την περιοχή εκείνη έλεγαν στου Ζούμπερη, έμεινε η ονομασία Ζούμπερη η οποία μετά το 1952 παραφθάρθηκε σε Ζούμπερι. Ο οικισμός βρέχεται από το Νότιο Ευβοϊκό κόλπο.

Χαρακτηριστικά

Το Ζούμπερι είναι παραθεριστικός οικισμός γνωστός σαν παραλία της Νέας Μάκρης με πολλούς παροδικούς κατοίκους τους θερινούς μήνες και ελάχιστους μόνιμους κατοίκους τον χειμώνα, συγκεντρώνει πολύ κόσμο σε ορισμένες περιόδους το καλοκαίρι αλλά τον περισσότερο χρόνο ερημώνει. Διασχίζεται απο την οδό Αεροπορίας που ξεκινά από την Λεωφόρο Μαραθώνος μέχρι την κεντρική παραλία και από την Λεωφόρο Ποσειδώνος που συνδέει τον Άγιο Ανδρέα με την Νέα Μάκρη και διασχίζει το Ζούμπερι εξωτερικά της παραλίας. Στην παραλία βρίσκονται λίγα μεγάλα καλοκαιρινά κέντρα και πολλά μικρότερα μαγαζιά όπως ψαροταβέρνες. 
Οι λιγοστοί μόνιμοι κάτοικοι ίδρυσαν τον Εξωραϊστικό Σύλλογο Ζούμπερι - Αγίου Ανδρέα το 1959 μαζί με τον γειτονικό Άγιο Ανδρέα, το 1983 ανανεώθηκε το καταστατικό και ο Σύλλογος μετονομάστηκε σε Εξωραϊστικό Σύλλογο Ζούμπερι χωρίς τον Άγιο Ανδρέα. Στην περιοχή υπάρχει ο γραφικός Ιερός Ναός Μεταμόρφωσης του Σωτήρος που ανεγέρθη το 1976, υπάγεται στον Ιερό Ενοριακό Ναό Αγίας Μαρίνας Νέας Μάκρης - Ιερά Μητρόπολις Κηφισίας Αμαρουσίου και Ωρωπού - Ε' Αρχιερατική Περιφέρεια Νέας Μάκρης. Στην απέναντι μεριά της εκκλησίας από την οδό Αεροπορίας υπάρχει μεγάλο πάρκο κυκλοφοριακής αγωγής, η περιοχή έχει πολλά καταστήματα εξυπηρέτησης των κατοίκων που λειτουργούν σχεδόν όλα τους θερινούς μήνες.
Ο οικισμός είναι σε αναμονή εδώ και πολλά χρόνια να μπει στο Σχέδιο Πόλης της Νέας Μάκρης κάτι που δεν έχει γίνει ακόμα.

Μονάδα Πολεμικής Αεροπορίας

Στο Ζούμπερι υπάρχει μεγάλη στρατιωτική μονάδα της Πολεμικής Αεροπορίας, το Κέντρο Ετοιμότητας Διασποράς Αεροπορίας – Ζούμπερι (ΚΕΔΑ/Ζ) που εκτείνεται από την παραλία του Ζούμπερι μέχρι την άλλη στρατιωτική παραθεριστική βάση των ενόπλων δυνάμεων (ΚΑΑΥ) του Αγίου Ανδρέα. Η στρατιωτική μονάδα στο Ζούμπερι ασχολείται με την διασπορά του στρατιωτικού υλικού της Πολεμικής Αεροπορίας, υπάγεται στην Διοίκηση Αεροπορικής Υποστήριξης (ΔΑΥ) έναν από τους βασικούς κλάδους της Πολεμικής Αεροπορίας με έδρα την Ελευσίνα. Η μονάδα του Ζούμπερι διοικείται από σμήναρχο, η είσοδος βρίσκεται στο τέρμα της Οδού Μιαούλη που βρίσκεται εξωτερικά της παραλίας κάτι που δυσκολεύει αφάνταστα την κυκλοφορία τους θερινούς μήνες.
Άντζιτσι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Αραβική Ένωση

Η Αραβική Ένωση είναι προτεινόμενη έννοια πολιτικής ένωσης των Αραβικών κρατών. Ο όρος χρησιμοποιήθηκε για πρώτη φορά όταν η Βρετανική Αυτοκρατορία υποσχέθηκε στους Άραβες ηνωμένο ανεξάρτητο κράτος σε αντάλλαγμα να επαναστατήσουν εναντίον της Οθωμανικής Αυτοκρατορίας, με την οποία η Βρετανία βρισκόταν σε πόλεμο. Αυτό δεν καρποφόρησε ποτέ μετά τη συμφωνία Σάικς–Πικό. Παρά το γεγονός αυτό, πολλοί στον Αραβικό κόσμο από τότε καλούν για τη δημιουργία ενός παναραβικού κράτους. Ο Αιγύπτιος Πρόεδρος Γκαμάλ Αμπντέλ Νάσερ έκανε αρκετές ανεπιτυχείς προσπάθειες για να ενώσει την Αίγυπτο με άλλες Αραβικές χώρες (συμπεριλαμβανομένων του Ιράκ, της πρώην Βόρειας Υεμένης και της Συρίας). Παρόμοιες προσπάθειες έγιναν και από άλλους Άραβες ηγέτες, όπως ο Χαφέζ Αλ-Ασάντ, ο Αχμέτ Χασάν αλ-Μπακρ, ο Φαϊζάλ Α΄ του Ιράκ, ο Μουαμάρ αλ Καντάφι, ο Σαντάμ Χουσεΐν, ο Γκααφάρ Νιμεϊρί και ο Ανουάρ Σαντάτ.
Στην σύνοδο κορυφής του Αραβικού Συνδέσμου στο Κάιρο το 2004, ο Πρόεδρος της Υεμένης Αλί Αμπντουλάχ Σαλέχ πρότεινε τη δημιουργία μιας Αραβικής Ένωσης για να αντικαταστήσει τον Αραβικό Σύνδεσμο, για να δημιουργήσει ένα ισχυρότερο πολιτικά και γεωγραφικά σώμα, ικανό να ασχολείται με παγκόσμια θέματα. Η πρόταση, ωστόσο, δεν κατάφερε να φτάσει την ατζέντα του συνδέσμου μέχρι τη σύνοδο κορυφής του 2009 στην Ντόχα, όταν αποφασίστηκε ότι θα εξεταστεί και να συζητηθεί.
Νέα Κερύνεια Αχαΐας

Διοικητική εξέλιξη

Πρόκειται για σχετικά καινούριο οικισμό καθότι αναγνωρίστηκε ως τέτοιος στις 17/03/1991, όταν και υπήχθη στην τότε Κοινότητα Κερύνειας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Διακοπτού ως τμήμα του πρώην Δημοτικού διαμερίσματος Κερύνειας.
Χόπι

Ονομασία

Η ονομασία Χόπι είναι συντομευμένη μορφή του τίτλου που χρησιμοποιούν για τους ίδιους: Hopituh Sinom, «ο λαός των Χόπι». Η αντίληψη των Χόπι είναι βαθιά ριζωμένη στους κανόνες ηθικής, τη θρησκεία και την πνευματικότητα της φυλής. Η αντίληψη αυτή αντικατοπτρίζει μια γενική ευλάβεια και σεβασμό για όλα τα πράγματα, καθώς και την ειρηνική συμβίωση μαζί τους.
Οι Χόπι είναι οργανωμένοι σε μητριαρχικές φυλές. Όταν ένας άντρας παντρεύεται, τα παιδιά από τη σχέση αυτή ανήκουν στη φυλή της συζύγου του. Μια από τις εξέχουσες φυλές των Χόπι είναι η Φυλή της Αρκούδας.
Σε σύγκριση με τις περισσότερες φυλές ερυθρόδερμων της Αμερικής, οι Χόπι διατηρούν και συνεχίζουν τις παραδόσεις του πολιτισμού τους, αν και σίγουρα επηρεάζονται από το σύγχρονο πολιτισμό. Μετά τον ηλεκτρισμό και τα μεταφορικά μέσα που ξεκίνησαν να χρησιμοποιούν, οι Χόπι μετεξελίσσονται μέσα στη σύγχρονη κοινωνία, καθώς πολλοί από αυτούς αναζητούν εξωτερικά επαγγέλματα ή κερδίζουν χρήματα από το εμπόριο αντικειμένων λαϊκής τέχνης, όπως χαρακτικά, πήλινα αγγεία και αργυρά σκεύη.
Γεώργιος Ρουσιάδης

Βιογραφία

Γεννήθηκε στην Κοζάνη στα τέλη του 18ου αιώνα και σπούδασε στη Σχολή της Κοζάνης. Υπήρξε μαθητής του Αμφιλόχιου Παρασκευά. Εργάστηκε αρχικά ως οικοδιδάσκαλος και στη συνέχεια ως δάσκαλος στις ελληνικές κοινότητες της Βιέννης και της Πέστης. Πέθανε στην Αθήνα, όπου διέμενε από το 1848, το 1852.
Αστέριος Ζουρμπάς

Καταγωγή

Ο Αστέριος ήταν γιος του Γιώργου Ζορμπά (αδερφού του Φώτη Ζορμπά) και πρώτος ξάδερφος του Γιώργου Φ. Ζορμπά (γνωστού από το ομώνυμο μυθιστόρημα του Ν. Καζαντζάκη, ως Αλέξης Ζορμπάς) (1865-1941). Μητέρα του Αστερίου ήταν η Μαρία Χασάπη.

Δημοσιογραφική σταδιοδρομία

Εργάστηκε ως δάσκαλος και ανέπτυξε έντονη κοινωνική και επιχειρηματική δράση.  Ήταν εκδότης της εφημερίδα "Σημαία" στην Καβάλα και πρωτοστάτησε στην ίδρυση του σωματείου «Η ευδαιμονία» το 1908.

Πολιτική σταδιοδρομία

Εξελέγη για πρώτη φορά βουλευτής Δράμας στις εκλογές του 1920 (Αναθεωρητική Βουλή) και με το Αγροτικό Εργατικό Κόμμα (ΑΕΚ) εξελέγη βουλευτής Βερροίας (Κατερίνης-Βεροίας-Ναούσης) στις εκλογές του 1933. Έπειτα από την καταστροφή του Καταφυγίου από τους ναζί το 1943 ο Στέργιος Ζορμπάς ίδρυσε τον συνοικισμό Καταφυγιωτών στην Κατερίνη, μεριμνώντας για την αποκατάσταση των πυροπαθών  και στο κέντρο του συνοικισμού ανεγέρθηκε αργότερα και προτομή του. Είχε έναν ακόμα αδερφό, τον Γιάννη, σύζυγο της Ζαφειρώς Μοσχίδου (από την Καβάλα) και μία αδερφή, τη Φρόσω, που παντρεύτηκε τον Φιγγά. Σύζυγoς του Αστερίου ήταν η Ελένη Ζουρμπά.
Στις εκλογές του 1946 ο Ζορμπάς ήταν υποψήφιος βουλευτής Θεσσαλονίκης με το συνδυασμό της Εθνικής Πολιτικής Ενώσεως (Σοσιαλιστικό Δημοκρατικό Κόμμα) αλλά δεν εξελέγη, συγκεντρώνοντας 1.333 ψήφους. Στις εκλογές του 1952 ο Αστέριος Ζουρμπάς ήταν υποψήφιος βουλευτής Πιερίας με τον Ελληνικό Συναγερμό μαζί με τους Κωνσταντίνο Παπαγεωργίου και Αλέξανδρο Δεληγιαννίδη.

Τελευταία χρόνια και θάνατος

Πέθανε στη Θεσσαλονίκη στις 20 Φεβρουαρίου 1957 και κηδεύτηκε την επομένη από τον Ιερό Ναό Γρηγορίου Παλαμά. Το όνομα του Αστερίου (Στέργιου) Ζορμπά έχει δοθεί σε δρόμο της Κατερίνης.
Γενικές εκλογές στο Μονακό (2018)

Γενικές εκλογές διεξήχθησαν στο Μονακό στις 11 Φεβρουαρίου 2018.

Εκλογικό σύστημα

Οι ψηφοφόροι δύνανται να επιλέξουν από κομματική λίστα ή να ψηφίσουν υποψήφιους από διάφορες λίστες ("panachage") για τις 24 έδρες. Οι 16 υποψήφιοι με τις περισσότερες ψήφους εκλέγονται (με τον μεγαλύτερο σε ηλικία υποψήφιο να διασπά τις πιθανές ισοψηφίες). Οι υπόλοιπες 8 έδρες επιλέγονται από λίστες σύμφωνα με το σύστημα της αναλογικής, για κόμματα που συγκεντρώνουν ποσοστό 5% των ψήφων.
Καμάρι Θήρας

Ιστορία

Το Καμάρι ήταν το επίνειο της Αρχαίας Θήρας και ονομαζόταν Οία. Ερείπια της αρχαίας Οίας βρίσκονται σήμερα μέσα στην θάλασσα.
Η μεγάλη οικιστική ανάπτυξη του Καμαρίου προέκυψε ουσιαστικά μετά τον μεγάλο σεισμό του 1956, από τους κατοίκους της Μέσα Γωνιάς, η οποία είχε καταστραφεί σχεδόν ολοκληρωτικά.

Αρχαιολογικά Ευρήματα

Το 2002 ανακαλύφθηκε στο Καμάρι αρχαϊκό Ιερό του Αχιλλέα. Η ανακάλυψη αυτή αποδεικνύει ότι ο μυθικός ήρωας λατρευόταν και σε άλλα μέρη εκτός από την Θεσσαλία. Κοντά στην είσοδο του κτίσματος βρέθηκαν κεραμικά, ανάμεσα στα οποία ένας ιωνικός κύλικας με εγχάρακτη επιγραφή που αναφέρει το όνομα του αναθέτη και το όνομα του ήρωα. Είναι το μοναδικό ιερό που έχει ταυτιστεί με την λατρεία του ήρωα, παρά το γεγονός ότι είναι γνωστή η λατρεία του στην αρχαιότητα από διάφορες γραπτές πηγές.
Δυτική Περιφέρεια (NBA)

Λογότυπα

Ακολουθούν τα λογότυπα της περιφέρειας με χρονολογική σειρά:
Ιωάννης των Νασσάου, επίσκοπος

Βιογραφία

Ήταν ο τρίτος γιος του Ερρίκου Β΄ κόμη του Νασσάου και της Ματίλντας των Βάσενμπεργκ, κόρης του Όθωνα Α΄ κόμη του Γκέλντερς & Τσούτφεν. 
Το 1262-65 ήταν αρχιδιάκονος του Κόντροτς. Το 1267 απεβίωσε ο επίσκοπος της Ουτρέχτης και ο Σύλλογος του καθεδρικού εξέλεξε τον Ιωάννη: ήταν ικανός στρατιωτικός και εξάδελφος του Όθωνα Β΄ κόμη του Γκέλντερς και του Φλόρις Ε΄ κόμη της Ολλανδίας. Όμως ο πάπας Κλήμης Δ΄, με την υποκίνηση του Ένγκελμπερτ Β΄ των Μπεργκ αρχιεπισκόπου της Κολωνίας, δεν επιβεβαίωσε την εκλογή του· έτσι ο Ιωάννης δεν χειροτονήθηκε ποτέ, αλλά έμεινε εκλεγμένος επίσκοπος.
Πιτσίδια Ηρακλείου

Ιστορικά στοιχεία

Είναι το παλιότερο χωριό της περιοχής και αναφέρεται από τον ιστορικό Στέργιο Σπανάκη σαν το τόπο εγκατάστασης των στρατιωτών του Νικηφόρου Φωκά, διοικητή του Βυζαντινού στρατού.  Στους στρατιώτες του Νικηφόρου Φωκά οφείλει το χωριό τη σημερινή του ονομασία. Οι στρατιώτες του Νικηφόρου Φωκά κατάγονταν από την Πισιδία στα νότια της Μικράς Ασίας και ήταν γενναίοι μαχητές. Έδωσαν, λοιπόν, το όνομα της χώρας τους, Πισιδία, στο χωριό. Αναφέρεται στον Καστροφύλακα (Κ100) με 89 κατοίκους και το όνομα Pizzidhia το 1583.  Ονομαστοί για την ανδρεία τους ήταν και οι κάτοικοι του χωριού, οι οποίοι κατά την παράδοση, εξόντωσαν τους Τριαμάτες στο Σκιλλοχωριό.
Δασικές πυρκαγιές της βόρειας Καλιφόρνιας (2018)

Οι πυρκαγιές της Βόρειας Καλιφόρνιας το 2018 ήταν η πιο θανατηφόρα και καταστροφική πυρκαγιά στην ιστορία της Καλιφόρνιας. Η φωτιά ξεκίνησε στις 8 Νοεμβρίου, 2018 στην κομητεία Μπουτ στην Βόρεια Καλιφόρνια. Η φωτιά προκάλεσε τουλάχιστον 85 θανάτους. Δύο άτομα εξακολουθούν να αγνοούνται μέχρι και σήμερα, ενώ 12 πυροσβέστες τραυματίστηκαν. Η πυρκαγιά κατέκαψε μια έκταση σχεδόν 240.000 στρεμμάτων και κατέστρεψε 18.804 κατοικίες, με το μεγαλύτερο μέρος των ζημιών να συμβαίνουν εντός των πρώτων τεσσάρων ωρών.  Οι συνολικές ζημιές ανήλθαν στα 16,5 δισ. Δολάρια,

Απώλεια ζωής και δομικές ζημιές

Στις 8 Φεβρουαρίου 2019, έγινε μνημόσυνο για τους νεκρούς της πυρκαγιάς.  
Η κοινότητα Κονκόου και η πόλη Παραντάιζ επλήγησαν από την πυρκαγιά και μεγάλο μέρος των κτιρίων των δύο πόλεων καταστράφηκαν. Η πόλη Μαγκάλια υπέστη επίσης σημαντική ζημιά και η κοινότητα Πούλγκα της Καλιφόρνιας υπέστη ορισμένες ζημιές. Σχεδόν 19.000 κτίρια καταστράφηκαν. Τα περισσότερα ήταν σπίτια, ενώ καταστράφηκαν πέντε σχολεία, μια εκκλησία και το κτίριο του νοσοκομείου Φίδερ Ριβέρα  υπέστη σοβαρές ζημιές

Επιπτώσεις στο περιβάλλον

Ο καπνός της φωτιάς προκάλεσε εκτεταμένη ατμοσφαιρική ρύπανση σε ολόκληρη την Περιοχή του Κόλπου του Σαν Φρανσίσκο  και την Κεντρική Κοιλάδα  Εκατοντάδες σχολεία έκλεισαν στις 16 Νοεμβρίου. Σύμφωνα με φήμες ο καπνός ήταν ορατός ακόμη και στη Νέα Υόρκη, αφού ο καπνός ταξίδεψε περίπου 5.200 χιλιόμετρα ανατολικά. Σύμφωνα με τον Τζον Μπαλμς, ιατρού στο Πανεπιστήμιο της Καλιφόρνιας Μπέρκλεϋ ο οποίος βρίσκεται στο Συμβούλιο Εναέριων Πόρων της Καλιφόρνιας, δήλωσε ότι η πυρκαγιά προκάλεσε την χειρότερη ατμοσφαιρική ρύπανση στη βόρεια Καλιφόρνια και τα περίχωρα του Σαν Φρανσίσκο.
Τζέικομπ Ουάιλι

Μπρούκλιν Νετς / Λονγκ Άιλαντ Νετς (2017-2018)

Αφού δεν επιλέχθηκε στο NBA ντραφτ 2017, ο Ουάιλι αγωνίστηκε με τους Μπρούκλιν Νετς στο Σάμερ Λιγκ 2017. Αργότερα, υπέγραψε συμβόλαιο two-way με τους Νετς στις 14 Αυγούστου 2017. Σύμφωνα με τους όρους του συμβολαίου, θα μοίραζε το χρόνο με τους Μπρούκλιν και τη θυγατρική τους στη G League, Λονγκ Άιλαντ Νετς. Έκανε το ντεμπούτο του στο NBA στις 29 Οκτωβρίου 2017, παίζοντας τέσσερα λεπτά και καταγράφοντας δύο ριμπάουντ στην ήττα με 124-111 εναντίον των Ντένβερ Ναγκέτς. Στις 15 Ιανουαρίου 2018, αποδεσμεύτηκε από τους Νετς. Σε πέντε αγώνες με τους Μπρούκλιν, είχε κατά μέσο όρο 0,8 πόντους, 2,2 ριμπάουντ και 0,4 ασίστ σε 6,7 λεπτά ανά αγώνα. Εμφανίστηκε επίσης σε 16 αγώνες με του Λονγκ Άιλαντ, με μέσο όρο 7,8 πόντους, 3,6 ριμπάουντ και 1,1 ασίστ σε 20,6 λεπτά ανά αγώνα.

Ρίζεν Λούντβινγκσμπουργκ (2018)

Στις 4 Μαρτίου 2018, υπέγραψε με τη Ρίζεν Λούντβιγκσμπουργκ της Μπουντεσλίγκα Γερμανίας.

Αντέλαϊντ 36ερς (2018-2019)

Την 1η Αυγούστου 2018, αφού είχε αγωνιστεί με τους Ντάλας Μάβερικς στο Σάμερ Λιγκ 2018, ο Ουάιλι υπέγραψε με τους Αντέλαϊντ 36ερς για τη σεζόν 2018-19. 
Μετά την αρχική εκ νέου υπογραφή συμβολαίου με την ομάδα για άλλη μια σεζόν, ο Ουάιλι άσκησε το δικαίωμα αποχώρησης για μετακίνηση στην Ευρώπη τον Ιούνιο του 2019.

Γκραν Κανάρια (2019)

Στις 20 Φεβρουαρίου 2019, υπέγραψε με την ισπανική Γκραν Κανάρια.

Παναθηναϊκός (2019-σήμερα)

Στις 16 Ιουλίου 2019, υπέγραψε συμβόλαιο ενός έτους με τον Παναθηναϊκό.
Άλαν Ρίκμαν

Νεαρή ηλικία

Γεννήθηκε το 1946 στην περιοχή Χάμερσμιθ του νότιου Λονδίνου, και μεγαλώνοντας σπούδασε στη Βασιλική Ακαδημία Δραματικής Τέχνης, καθώς και ήταν μέλος της Βασιλικής Εταιρείας του Σαίξπηρ, δίνοντας παραστάσεις βασισμένες σε σύγχρονες και κλασικές θεατρικές παραγωγές.

Αναγνώριση

Ο πρώτος σημαντικός τηλεοπτικός ρόλος που είχε ήταν το 1982 στη σειρά The Barchester Chronicles, ωστόσο η μεγάλη του πρώτη διάκριση ήρθε με τον ρόλο που είχε ως ο Vicomte de Valmont στη θεατρική παραγωγή Les liaisons dangereuses το 1985, για τον οποίο υπήρξε υποψήφιος για βραβείο Τόνυ καλύτερου ηθοποιού.  
Η αναγνώριση στο ευρύ κινηματογραφόφιλο κοινό, ήρθε μέσω του ρόλου του ως ο Χανς Γκρούμπερ στην ταινία δράσης Πολύ σκληρός για να πεθάνει το 1988, καθώς και ως ο Σεβέρους Σνέιπ στη σειρά ταινιών Χάρι Πότερ.
Μεθυλοβουτάνιο

Ονοματολογία

Η ονομασία «μεθυλοβουτάνιο»  από την ονοματολογία κατά IUPAC. Συγκεκριμένα, το αρχικό πρόθεμα «μεθυλο-» δηλώνει την παρουσία διακλάδωσης ενός (1) ατόμου άνθρακα, το τμήμα «βουτ-» δηλώνει την παρουσία  τεσσάρων (4) ατόμων άνθρακα στην κύρια ανθρακική αλυσλιδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, δηλαδή ότι είναι υδρογονάνθρακας. Η χρήση του αριθμού θέσης (2-) της διακλάδωσης αποτελεί πλεονασμό, αφού δεν υπάρχει άλλο διακριτό μεθυλοβουτάνιο για να υπάρχει κίνδυνος σύγχισης.

Με υδρογόνωση ακόρεστων υδρογονανθράκων

1. 2-μεθυλο-1-βουτένιου:
2. 3-μεθυλο-1-βουτένιου:
3. μεθυλο-2-βουτένιου:
4. μεθυλο-1-βουτίνιου:
5. μεθυλο-1,2-βουταδιενίου:
6. μεθυλο-1,3-βουταδιενίου:
7. μεθυλοβουτενινίου:
8. Με καταλυτική υδρογόνωση 1,1-διμεθυλοκυκλοπροπάνιου:

Με αναγωγή οξυγονούχων ενώσεων

1. Με αναγωγή 2-μεθυλοβουτανάλης - Αντίδραση Wolf-Kishner:
2. Με αναγωγή 3-μεθυλοβουτανάλης - Αντίδραση Wolf-Kishner:
3. Με αναγωγή μεθυλοβουτανόνης - Αντίδραση Clemmensen:

Με αναγωγή θειούχων ενώσεων

1. Με αναγωγή των κατάλληλων θειολών μπορεί να παραχθεί μεθυλοβουτάνιο. Π.χ. από την αναγωγή της 2-μεθυλο-1-βουτανοθειόλης (μέθοδος Raney):
2. Με αναγωγή των κατάλληλων θειαιθερών μπορεί να παραχθεί μεθυλοβουτάνιο. Π.χ. από την αναγωγή του δι(2-μεθυλοβουτυλο)θειαιθέρα (μέθοδος Raney):

Περιφθορίωση

Το μεθυλοβουτάνιο αντιδρά με το τριφθοριούχο κοβάλτιο, αντικαθιστώντας όλα τα άτομα υδρογόνου με άτομα φθορίου, παράγοντας έτσι εννεαφθορο(τριφθορομεθυλο)βουτάνιο:

Προσθήκη σε πολλαπλούς δεσμούς

Το μεθυλοβουτάνιο μπορεί να δώσει αντιδράσεις προσθήκης σε πολλαπλούς δεσμούς κατά την έννοια (CH₃)₂Cδ-(CH₂CH₃)-Hδ+. Π.χ.:

Καταλυτική ισομερείωση

To ισοπεντάνιο μπορεί να υποστεί καταλυτική ισομερείωση προς πεντάνιο ή νεοπεντάνιο:

Εφαρμογές

Το ισοπεντάνιο χρησιμοποιείται κυρίως ως διαλύτης και ενδιάμεση ένωση στη χημική βιομηχανία.
Σε μείγματα με n-πεντάνιο χρησιμοποιείται στην παραγωγή διογκωμένου πολυστυρενίου, αλλά και ως προωθητικό ψεκασμού για τα αεροζόλ. Επίσης ως οικολογικό διογκωτικό αέριο της πολυουρεθάνης μαζί με το κυκλοπεντάνιο έχει αντικαταστήσει τα παλαιότερα διογκωτικά αέρια R-11 (τριχλωροφθορομεθάνιο, CCl₃F) και R-141b (1,1-διχλωρο-1-φθοραιθάνιο, CH₃CCl₂F) στους θαλάμους φορτηγών-ψυγείων.

Ασφάλεια - υγεία

Το ισοπεντάνιο είναι ένα εξαιρετικά εύφλεκτο και πτητικό υλικό το οποίο πρέπει να αποθηκεύεται σε καλά αεριζόμενο μέρος και μακριά από πηγές ανάφλεξης. Είναι τοξικό για τους υδρόβιους οργανισμούς και πρέπει να αποφεύγεται η απελευθέρωσή στο περιβάλλον ή στην αποχέτευση.
Τέλος, είναι επιβλαβές για τον άνθρωπο, σε περίπτωση κατάποσης μπορεί να προκαλέσει βλάβη στους πνεύμονες ενώ η εισπνοή ατμών μπορεί να προκαλέσει υπνηλία και ζάλη.
Θερμικός αντιδραστήρας

Με τον όρο θερμικός αντιδραστήρας, ή θερμικός αντιδραστήρας νετρονίων χαρακτηρίζονται γενικά οι πυρινικοί αντιδραστήρες της λεγόμενης πρώτης γενιάς που είναι και οι συνήθεις.
Η ονομασία τους αυτή προέρχεται από το γεγονός ότι η λειτουργία τους βασίζεται στα ελεύθερα και βραδέα νετρόνια, τα καλούμενα θερμικά νετρόνια, εκ των οποίων και προκαλείται η πλειονότητα των εντός αυτών αλυσιδωτών αντιδράσεων πυρηνικής σχάσης.